रानी लक्ष्मीबाई-दुर्गावती के चरित्रों काे समझा, घोष वादन भी सीखा
खंडवा | सरस्वती शिशु मंदिर की करीब 500 बालिकाओं ने रानी लक्ष्मीबाई, रानी दुर्गावती सहित ऐसी कई वीरांगनाआें के जीवन चरित्र को समझा जो वतन की रक्षा करते दुश्मनों से लड़ते शहीद हो गई। वीरांगनाओं के प्रेरक प्रसंग देख बालिकाओं ने उनके जीवन से प्रेरणा ली।
शुक्रवार को सरस्वती शिशु मंदिर कल्याणगंज में दो दिवसीय बालिका शिक्षा शिविर की शुरुआत हुई। शिक्षिका शालिनी चंदेल ने बताया पहले दिन बौद्धिक विकास कार्यशाला में कक्षा 9वीं से 12वीं तक की बालिकाओं के लिए शिक्षा की आवश्यकता पर व्याख्यान हुआ। तत्पश्चात सीखो और सिखाओ पर कार्यशाला हुई। दोपहर 3 से 4 बजे तक डिजिटल कार्यशाला में वीरांगनाओं के प्रेरक प्रसंग दिखाए गए। शाम को बालिकाआें को घोष वादन सिखाया गया। स्कूल में शनिवार को भी आयोजन होंगे।
hin_Deva hin_Deva hin_Deva